গতকাল রবিবার সরেজমিনে দেখা গেছে, হাউসিপাড়া-কোটালপুর সড়কের গাছ কেটে একটি ধান সিদ্ধের চাতালের পাশে স্তুপ করে রাখা হয়েছে। পাশেই দাঁড়িপাল্লায় ওজন করে ছোট ট্রাকে ভড়ানো হচ্ছে। কিছু গাছ সড়কের পাশে ফেলে রাখা হয়েছে। গোটা সড়কজুড়ে কাটা গাছের নীচের অংশ তাকিয়ে আছে। হাউসিপাড়া গ্রামের ব্যবসায়ী মহব্বত আলী বলেন, গাছগুলো যেমন পরিবেশের ভারসাম্য রক্ষা করতো, তেমনি সড়কটির সৌন্দর্য বাড়িয়ে দিয়েছিল।